CELEX: 32012L0040
Language: sk
Date: 2012-11-26 00:00:00
Title: Smernica Komisie 2012/40/EÚ z  26. novembra 2012 , ktorou sa opravuje príloha I k smernici Európskeho parlamentu a Rady 98/8/ES o uvádzaní biocídnych výrobkov na trh  Text s významom pre EHP

27.11.2012   
            
            
               SK
            
            
               Úradný vestník Európskej únie
            
            
               L 327/26
            
         SMERNICA KOMISIE 2012/40/EÚ
   z 26. novembra 2012,
   ktorou sa opravuje príloha I k smernici Európskeho parlamentu a Rady 98/8/ES o uvádzaní biocídnych výrobkov na trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:
   
               (1)
            
            
               V smernici Komisie 2009/91/ES z 31. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť tetraboritan sodný ako aktívnu látku do prílohy I k uvedenej smernici (2), sa pojem tetraboritan sodný vymedzuje tromi číslami CAS pre tri rôzne formy látky. Čísla CAS sa zakladajú na správe, ktorú Holandsko predložilo Komisii 7. júla 2006 a ktorú schválil Stály výbor pre biocídne výrobky 20. februára 2009.
            
         
               (2)
            
            
               Holandsko informovalo Komisiu, že číslo CAS pre pentahydrát uvedené v pôvodnej správe nie je správne, a predložilo Komisii revidovanú správu, podľa ktorej je správne číslo CAS pre túto formu 12179-04-3. Revidovanú správu schválil Stály výbor pre biocídne výrobky 25. mája 2012.
            
         
               (3)
            
            
               Príloha I k smernici 98/8/ES by sa preto mala zodpovedajúcim spôsobom opraviť.
            
         
               (4)
            
            
               Opatrenia stanovené v tejto smernici sú v súlade so stanoviskom Stáleho výboru pre biocídne výrobky,
            
         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. marca 2013. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 26. novembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 123, 24.4.1998, s. 1.
   
      (2)  Ú. v. EÚ L 201, 1.8.2009, s. 39.
   
      PRÍLOHA
      V prílohe I k smernici 98/8/ES sa tretí stĺpec položky č. 24 nahrádza takto:
      Názov IUPAC
      Identifikačné čísla
      
         „tetraboritan sodný
         č. ES: 215-540-4
         č. CAS (bezvodý): 1330-43-4
         č. CAS (pentahydrát): 12179-04-3
         č. CAS (dekahydrát): 1303-96-4“